APSTIPRINĀTS

Biedrības „Latvijas petanka sporta Federācija”

**2020. gada 21. jūnijā biedru kopsapulcē, protokols Nr. 3**

Biedrības „Latvijas petankas sporta Federācijas”

**LATVIJAS KLUBU KAUSA IZCĪŅAS PETANKĀ NOLIKUMS**

**1. MĒRĶIS**

1.1. Popularizēt petanka spēli Latvijā.

1.2. Veicināt veselīgu dzīves veidu.

1.3. Noskaidrot Latvijas klubu komandu, kura pārstāvēs Latvijas valsti nākamā gada Eiropas klubu kausa izcīņā.

**2. VADĪBA**

2.1. Turnīru organizē LPSF.

2.2. Sacensību galveno tiesnesi nozīmē LPSF

2.3. Galvenais tiesnesis sagatavo pieteikumu anketas, veidlapas un tabulas.

**3.** **TURNĪRA VIETA un LAIKS**

3.1. Iepriekšējā Latvijas kausa ieguvējam ir jāpaziņo norises vieta LPSF līdz mēnesi pirms klubu kausa izcīņas, iesūtot elektronisku vēstuli uz petanquelv@inbox.lv.

3.2. Sacensības notiek pēc LPSF apstiprinātā kalendāra.

3.3. Sacensību sākums plkst. 9:30. Otrā kārta plkst. 12:30 , trešā kārta plkst. 15:30. Ceturtā kārta svētdien plkst. 9:30., piektā kārta plkst. 12:30

**4. DALĪBNIEKI**

4.1. Sacensībās piedalās LPSF biedri - sporta klubu komandas. Katrs klubs var tikt pārstāvēts tikai ar vienu komandu.

4.2. Sacensībās piedalās LPSF licencētie spēlētāji. Ja spēlētāji tekošajā gadā Latvijas čempionātā ir startējuši viena kluba sastāvā, Latvijas kausa izcīņā nevar spēlēt cita kluba komandā.

4.3. Spēļu laikā katra kluba spēlētājiem jābūt tērptiem vienotā sporta tērpā – kreklos un biksēs. Krekli var būt ar īsām vai garām piedurknēm, vienā pusē uz krūtīm jāizvieto kluba vai kluba pārstāvētās federācijas emblēma (logo). Bikšu garumam jāsniedzas pāri spēlētāja ceļgaliem. Džinsu biksēs spēlēt nav atļauts. Sporta apaviem jābūt slēgta tipa. Spēlētājs, kurš neievēro šos noteikumus, var tikt diskvalificēts un izslēgts no sacensībām.

4.4. Uz spēlētāju krekliem ir atļauts izvietot ne vairāk kā 3 reklāmas. Katras reklāmas laukums nevar pārsniegt 30cm2. Reklāmu izvietojumam uz komandas krekliem jābūt identiskiem. Tērpu ražotāju emblēma nav uzskatāma kā reklāma.

4.5. Latvijas klubu kausa izcīņa petankā norisinās priekšsacīkstēs (ja pieteikto klubu komandu skaits ir 7 vai vairāk) un finālsacensībā. Tekošā gada Latvijas klubu kausa izcīņas priekšsacīkstēs nepiedalās iepriekšējā gada 1.-5. vietas ieguvēji.

4.6. Priekšsacīkšu uzvarētājs iegūst tiesības spēlēt tekošā gada finālsacensībās.

4.7. Finālsacensībās piedalās 6 komandas.

4.8. Priekšsacīkšu izspēles kārtību, atkarībā no pieteikto komandu skaita, precizē galvenais tiesnesis un apstiprina LPSF valde. Finālspēļu secība ir sekojoša:

1.kārta (pirmā diena)

(1) iepriekšējā gada uzvarētājs – (6) tekošā gada priekšsacīkšu uzvarētājs

(2) iepriekšējā gada 2.v. – iepriekšējā gada 5.v.

(3) iepriekšējā gada 3.v. – iepriekšējā gada 4.v.

2.kārta (pirmā diena)

(4) tekošā gada priekšsacīkšu uzvarētājs – iepriekšējā gada 4.v.

(5) iepriekšējā gada 3.v. – iepriekšējā gada 5.v.

(6) iepriekšējā gada uzvarētājs – iepriekšējā gada 2v.

3.kārta (pirmā diena)

(7) iepriekšējā gada 2.v. – tekošā gada priekšsacīkšu uzvarētājs

(8) iepriekšējā gada uzvarētājs – iepriekšējā gada 3.v.

 (9) iepriekšējā gada 5.v. – iepriekšējā gada 4.v.

 4.kārta (otrā diena)

 (10) tekošā gada priekšsacīkšu uzvarētājs – iepriekšējā gada 5.v.

 (11) iepriekšējā gada 4.v. - iepriekšējā gada uzvarētājs

 (12) iepriekšējā gada 3.v. – iepriekšējā gada 2.v.

 5. kārta (otrā diena)

 (13) iepriekšējā gada 3.v. – tekošā gada priekšsacīkšu uzvarētājs

 (14) iepriekšējā gada 2.v. – iepriekšējā gada 4.v.

 (15) iepriekšējā gada uzvarētājs - iepriekšējā gada 5.v.

**5. KOMANDU un SPĒLĒTĀJU PIETEIKUMI**.

5.1. Klubiem komandu pieteikumi jāiesūta LPSF (petanquelv@inbox.lv) 7 dienas pirms klubu kausa izcīņas. Pieteikumā jānorāda kluba komandas spēlētāju vārdi un uzvārdi, kapteinis vai pārstāvis, vai treneris (ja ir) abām turnīra dienām. Tikai pieteikumā minētās personas spēļu laikā drīkst atrasties sacensību dalībniekiem noteiktajās vietās.

5.2. Katra komanda Latvijas Kausa izcīņai var pieteikt neierobežotu spēlētāju skaitu, ievērojot sekojošus nosacījumus:

5.2.1 visiem spēlētājiem ir LPSF licences.

5.2.2 komandas pieteikumā katrai spēļu kārtai ir jābūt 6 – 8 spēlētājiem – ja pieteikumā ir 6 spēlētāji, tad vismaz viens ir pretējā dzimuma pārstāvis, ja 7 vai 8 – tad vismaz divi ir pretējā dzimuma pārstāvji.

5.3. Pieteikumu par sastāvu komandas kapteinim vai pārstāvim jāiesniedz atsevišķi pirms katras kārtas (1X;2X;3X) spēlēm galvenajam tiesnesim, kurš nedrīkst atklāt iesniegto pieteikumu saturu līdz kārtas sacensību sākumam citām personām.

5.4. Katrs dalībnieks personīgi ir atbildīgs par savu veselības stāvokli sacensību laikā, apliecinot to ar parakstu komandas pieteikuma anketā.

5.5. Sākoties kārtas spēlēm, izmaiņas komandu pieteikumos uz attiecīgo kārtu netiek pieļautas.

5.6. Smēķēšana, alkoholisko dzērienu un mobilo ierīču lietošana spēļu laukumos ir aizliegta.

**6.** **SPĒĻU RĪKOŠANAS KĀRTĪBA**

6.1. Latvijas klubu kausa izcīņa petankā norisinās spēlējot katram klubam pret katru.

6.2. Spēles notiek atbilstoši FIPJP apstiprinātiem petanka spēles noteikumiem un Eiropas klubu kausa izcīņas nosacījumiem.

6.3. Laukuma izmēriem jāatbilst CEP noteikumiem (3x13)

6.4. Spēles laiks katram mača raundam tiek noteikts atsevišķi. Neizšķirta gadījumā spēlē papildus gājienu.

6.3.1. vienspēles - 40. min plus kašonete

6.3.2. divnieki - 55. min plus kašonete

6.3.3. trijnieki - 60. min plus kašonete

6.5. Katras kārtas pirmajās spēlēs vienlaikus tiekas abu komandu 6 vienspēļu spēlētāji, kur vismaz viena no spēlētājām ir pieteikumā atzīmētā ``sieviete``. Vienspēļu laikā nav atļautas spelētāju maiņas.

Otrajās abu komandu spēlēs tiekas pāri: viens jauktais un divi brīvi veidoti divnieki pret tādiem pat veidotiem pretinieku pāriem.

Trešajās kārtas spēlēs tiekas pa divām trijnieku komandām no katra kluba: viena jauktā sastāva un viena ar brīvi izvēlētu sastāvu.

Divnieku un trijnieku spēlēs ir atļauta pa 1 spēlētāju maiņai starp gājieniem, brīdinot pretinieku komandu un galveno tiesnesi.

6.6. Kārtu secība var tikt mainīta,ņemot vērā laukumu kapacitāti.

**7. UZVARĒTĀJU NOTEIKŠANA**

7.1. Visas spēles tiek spēlētas līdz signālam par laika limita beigām (plus viens kašonets).

- 2 punkti tiek piešķirti par uzvaru katrā no 6 vienspēlēm, kopā iespējami 12 punkti;

- 3 punkti tiek piešķirti par uzvaru katrā divnieku spēlē, kopā iespējami 9 punkti;

- 5 punkti tiek piešķirti par uzvaru katrā trijnieku spēlē, kopā iespējami 10 punkti;

Uzvarētājkomanda savstarpējā spēlē ir tā komanda, kura ieguvusi vairāk punktu.

Par uzvaru komandu savstarpējā spēlē tiek piešķirti 3 mačpunkti,par zaudējumu 0.

7.2. Sacensību noslēgumā vietu kārtību nosaka pēc visu spēļu summā izcīnītajiem mačpunktiem.

Ja divām vai vairākām komandām punktu skaits ir vienāds, tad uzvarētāju nosaka pēc sekojošiem kritērijiem:

* šo komandu savstarpējo spēļu punktu summa;
* šo komandu savstarpējo spēļu mazo punktu starpība;

- kopējā mazo punktu starpība starp visām komandām.

**8. PROTESTI**

8.1. Komandai ir tiesības visus neskaidros jautājumus, iespējamos konfliktus nekavējoši risināt ar sacensību galvenā tiesneša palīdzību.

8.2. Galvenā tiesneša lēmums ir negrozāms.

8.3. Bezstrīdus gadījumos lēmumus par spēles norisi pieņem abpusēji paši spēles dalībnieki.

**9. FINANSIĀLIE NOTEIKUMI**

9.1. Par piedalīšanos turnīrā katrai komandai jāmaksā 35 EUR. Dalības maksa ieskaitāma biedrības Latvijas petanka sporta federācija (reģistrācijas Nr.40008143066) kontā. Konts: banka “Citadele”, konts: LV76PARX0022992860001

9.2. Maksājumu termiņš – nedēļa pirms sacensībām

**10. APBALVOŠANA**

Sacensību uzvarētāja komanda tiek apbalvota ar ceļojošo kausu.

**11. INFORMĀCIJA**

Neskaidrību gadījumā papildus informācija ir saņemama pa e-pastu petanquelv@inbox.lv